**ИЗВЕШТАЈ О РАДУ**

 **БИБЛИОТЕКЕ „РАДОЈЕ ДОМАНОВИЋ“**

**ЗА 2019. ГОДИНУ**

**ТОПОЛА**

**Март 2020. године**

Књижни фонд Библиотеке обухвата фонд за одрасле, дечји фонд, завичајни фонд, легат Душана Баранина и друге фондове. На крају 2019. године Библиотека „Радоје Домановић“ има укупно 48.782 књига и 3.262 свеске часописа ( укупно 105 наслова часописа).

1. **ПОПУЊАВАЊЕ ФОНДОВА**

 Попуњавање постојећих фондова врши се куповином књига, откупом од стране Министарства културе и поклонима издавачких кућа, установа и појединаца. Књиге се купују средствима оснивача. Министарство културе откупљује одређена издања књига за потребе општинских библиотека.

У 2019. години набављено је 1006 књигa и то:

1. Куповином – 293 књига (29%)
2. Откупом Министарства културе – 620 књига (62%)
3. Поклоном – 93 књига (9%)

Начин набавке, број књига и структура набављеног фонда приказани су у следећим табелама:

ЗАВИЧАЈНИ ФОНД

|  |  |  |  |
| --- | --- | --- | --- |
| КУПЉЕНО | ПОКЛОН | ОТКУП | УКУПНО |
|  | 3 | 1 | 4 |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 0 | 1 | 2 | 3 | 5 | 6 | 7 | 8д | 8ст | 9 | УКУПНО |
| / | / | / | / | / | / | / | 1 | / | 3 | 4 |

ДЕЧЈИ ФОНД

|  |  |  |  |
| --- | --- | --- | --- |
| КУПЉЕНО | ПОКЛОН | ОТКУП | УКУПНО |
| 66 | 4 | 117 | 187 |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 0 | 1 | 2 | 3 | 5 | 6 | 7 | 8д | 8ст | 9 | УКУПНО |
| 22 | / | 2 | 1 | 8 | 3 |  3 | 63 | 68 | 17 | 187 |

ФОНД ЗА ОДРАСЛЕ

|  |  |  |  |
| --- | --- | --- | --- |
| КУПЉЕНО | ПОКЛОН | ОТКУП | УКУПНО |
| 227 | 86 | 502 | 815 |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 0 | 1 | 2 | 3 | 5 | 6 | 7 | 8д | 8ст | 9 | УКУПНО |
| 16 | 40 | 25 | 42 | 9 | 12 | 23 | 261 | 283 | 104 | 815 |

УКУПНО

|  |  |  |  |
| --- | --- | --- | --- |
| КУПЉЕНО | ПОКЛОН | ОТКУП | УКУПНО |
| 293 | 93 | 620 | 1006 |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 0 | 1 | 2 | 3 | 5 | 6 | 7 | 8д | 8ст | 9 | УКУПНО |
| 38 | 40 | 27 | 43 | 17 | 15 | 26 | 325 | 351 | 124 | 1006 |

У 2019. години нису набављани нови наслови за огранак у Овсишту, јер због смањеног броја запослених огранак није био у функцији.

Библиотека је у 2019. години купила књиге у вредности од 246.932,00 динара из буџета општине.

 Од периодике су током 2019. године куповином набављени следећи наслови:

|  |  |  |
| --- | --- | --- |
|  | Наслов | Број свезака |
| 1. | Панчевачко читалиште | 2 |
| 2. | Свеске | 4 |
| 3. | Невен | 4 |
| 4. | Мали Невен | 4 |

На поклон су нам редовно стизали следећи наслови:

|  |  |  |
| --- | --- | --- |
|  | Наслов | Број свезака |
| 1. | Кораци | 4 |
| 2. | Бележница | 2 |
| 3. | Шуме | 5 |
| 4. | Вести | 4 |
| 5. | Светосавско звонце | 10 |
| 6. | Часопис Оригинал | 16 |

 Тако је током 2019. године редовно набављено укупно 10 наслова са 55 свезака периодике.

 Од новина смо у прошлој години куповали дневни лист „Политику“, недељне листове „Нин“,

 „Блиц жену“, „Илустровану политику“ и „Недељник“.

 Ширим избором часописа покушали смо да привучемо већи број корисника, поготово тинејџера.

 Од некњижне грађе сакупљено је:

|  |  |
| --- | --- |
| Исечци из штампе  | 4 |
| Плакати | 54 |
| Позивнице | 38 |
| Каталози | 3 |
| Програм манифестација | 3 |
| Остало | 2 |

**2. ОБРАДА БИБЛИОТЕЧКЕ ГРАЂЕ**

 Библиотечка грађа обрађена је стручно и на време. Класификација приспелих публикација урађена је по УДК систему, а опис библиотечког материјала вршен је према међународним стандардима.

 Библиотечки материјал евидентиран је у одговарајуће књиге инвентара. Пред крај 2008. године, Библиотека „Радоје Домановић“ прикључила се систему узајамне каталогизације COBISS, тако да је до краја 2019. године у базу унето 34.815 записа, односно 42.592 књига.

 Обезбеђена су средства за куповину каталошких листића, карте књига, карте читалаца и других библиотечких образаца.

**3. КОРИШЋЕЊЕ БИБЛИОТЕЧКЕ ГРАЂЕ**

 Корисницима услуга у прошлој години посвећена је посебна пажња. У непосредном контакту са радницима Библиотеке они су добијали информације о постојећим фондовима, начину коришћења библиотечког материјала, књижевним сусретима и другим програмима културе.

 У 2019. години уписано је 693 чланова Библиотеке. Њихова структура је следећа:

|  |  |
| --- | --- |
| Деца до 14 година | 468 |
| Средњошколци | 52 |
| Студенти | 17 |
| Остали | 156 |
| УКУПНО | 693 |

 У прошлој години Библиотека је имала 10.963 посетa, а издато је 11.884 књига, 360 новина и 70 часописа, што укупно износи 12.314 библиотечких јединица. Услуге интернета користило је 568 чланова, а информације је затражило њих 862. Библиотека је у овој години обављала међубиблиотечку позајмицу. Укупан број пружених услуга у библиотеци у 2019. години је 13.744.

 Структура корисника библиотечке грађе, као и број прочитаних публикација по групама приказани су у следећој табели:

|  |  |  |
| --- | --- | --- |
| Деца до 14 година | 2368 | 22% |
| Средњошколци | 1015 | 9% |
| Студенти | 345 | 3% |
| Остали | 7235 | 66% |
| Укупно | 10.963 |  |

|  |  |  |  |
| --- | --- | --- | --- |
|  | Књиге за одрасле | Дечје књиге | Укупно |
| 0 општа група  | 53 | 276 | 329 |
| 1 филозофија | 218 | 61 | 279 |
| 2 религија | 81 | 55 | 136 |
| 3 друштвене науке | 243 | 82 | 325 |
| 5 природне науке | 63 | 57 | 120 |
| 6 примењене науке | 72 | 51 | 123 |
| 7 уметност | 92 | 116 | 208 |
| 8д књижевност  | 2956 | 679 | 3635 |
| 8с књижевност | 4764 | 773 | 5537 |
| 9 историја, географија | 1054 | 138 | 1192 |
| УКУПНО: | 9596 | 2288 | 11.884 |

|  |  |
| --- | --- |
| Новине | 360 |
| Часописи | 70 |
| Интернет | 568 |
| Инфо | 862 |
| УКУПНО | 1.858 |

|  |  |
| --- | --- |
| Укупно услуге у библиотеци | 13.742 |

 Број просечно прочитаних публикација по кориснику је 18, а просечан број услуга по

 кориснику је 20.

Овом броју треба додати још и посете културно-просветним догађајима, па је укупан број

посета знатно већи.

 Од укупног броја књига (48.782) издато је 11.884, што износи више од једне четвртине укупног

 фонда.

1. **КУЛТУРНО-ПРОСВЕТНА ДЕЛАТНОСТ**

 Библиотека ради на популаризацији књиге кроз разне облике рада, као што су књижевни сусрети, трибине, предавања, промоције књига, такмичења, изложбе и друго.

 У 2019. години Библиотека је организовала бројне програме.

Летопис културних дешавања у Библиотеци у току 2019. године изгледа овако:

 ЈАНУАР

* 18. јануар – Представљање серијала разговора о писцима под називом „Контра навој“, аутора Бошка Милосављевића, професора српског језика, аутора документарних филмова и једног од уредника ИК „ Бернар“. Публика је била у прилици да чује веома занимљиву причу о Честертону, Виргилу Георгиу, Шандору Мараиу, Драгославу Михаиловићу, Владимиру Јагличићу, Георгију Владимову... Откривање неких страних писаца, мање читаних код нас је за публику је изазвало велико интересовање.

 ФЕБРУАР

* 22. фебруар – Представљање кљиге „Блек лајт“ Миомира Петровића, професора, писца, драматурга.

 МАРТ

* 5. март – Музичко-поетско вече Драмског студија „Лепеница“ из Крагујевца, под називом „Вече љубави“.
* 8. март – Отворена је продајна изложба књига издавачке куће „Лагуна“.
* 8. март – Представљање књиге песама „Ожиљак“ сатиричара др Слободана Симића.
* 15. март – Представљање књиге професора Мила Ломпара „Црњански: биографија једног осећања“.

 - 20. март – Посета библиотеци предшколске групе вртића из Горње Трнаве, којима је ово прва

 посета библиотеци. Они су разгледали дечји фонд, библиотекари су им причали о томе шта је то

 библиотека и како се у њој чувају, сакупљају и позајмљују књиге, као и које се још активности

 у њој одвијају.

* 28. март – Општинска смотра рецитатора „Песниче народа мог“ традиционално је одржана 51. пут. На смотри су учествовале све основне школе општине Топола, као и ученици Средње школе „Краљ Петар I“. Такмичило се укупно 36 ученика у 3 категорије, а оцењивао их је трочлани жири.

 АПРИЛ

* 5. април – Књижевни сусрет ученика ОШ „Карађорђе“, са дечјим писцима Бранком Стевановићем и Стефаном Тићмијем. У живој интеракцији са писцима учествовало је више од шездесет ученика.
* 9. април – Представљање књиге „Туђине“ Игора Маројевића.
* 12. април – Извођење монодраме „Деспот“, аутора Александра Јеленића. Текст је избор из историјских записа о Деспоту Стефану Лазаревићу, као и одломци из његових дела. Монодраму је режирао Милић Јовановић, глумац и редитељ из Крагујевца.

 УСКРШЊЕ ДЕЧЈЕ РАДИОНИЦЕ

Традиционално и ове године, у сарадњи са свих 5 основних школа из општине Топола, одржане

су дечје креативне радионице.

* 15. април – ОШ “ Милутин Јеленић из Горње Трнаве
* 16. април – ОШ „Милан Благојевић“ из Наталинаца

 - 18. април – ОШ „Карађорђе“ Топола

* 22. април – ОШ „Карађорђе“ Топола

 - 22. април – Дечји вртић, предшколска група

* 23. април – ОШ „Живко Томић“ Доња Шаторња.
* 20. април – Окружна смотра рецитатора „Песниче народа мог“ у Рачи, где су Тополу представљали ученици који су се пласирали на такмичењу у Тополи, укупно 12 рецитатора са своја 3 ментора. Двоје рецитатора је освојило 1. место у две категорије (млађи узраст и старији узраст) и тако се пласилари за Републичку смотру рецитатора у Ваљеву. Освојена су још и два друга места и једно треће место.
* 23. април – Представљање монографије Аните Панић „Милена Дравић или кључ снова“. Ауторка је представила монографију, говорила о сусретима са самом глумицом, као и са колегама и уметницима који су сарађивали са њом, као и о свему што је пратило рад на овој монографији. Приказивани су инсерти из Милениних филмова, као и фотографије из Миленине приватне архиве.

 МАЈ

* 9. мај – Поводом Дана Европе, у сарадњи са Средњом школом „ Краљ Петар I“ и Канцеларијом за локални економски развој Општине Топола, одржано је предавање о ЕУ, као и квиз за ученике из историје ЕУ, који је осмислио ученик 4. разреда гимназије Душан Марковић.

 - 9. мај – Поводом Дана победе и Дана Европе, историчар Дејан Ристић одржао је предавање

 на тему „Културно наслеђе Србије у Европском контексту“.

 - 18. мај – Одржана је 51. Републичка смотра рецитатора „Песниче народа мог“ у Ваљеву.

 Шумадијски округ су представљала два рецитатора из Тополе. У категорији МЛАЂИ УЗРАСТ

 Тополу је представљао Страхиња Живановић, ученик 3. разреда о.ш. „Сестре Радовић“ из

 Белосаваца, чији је ментор учитељ Александар Јеленић. У категорији СТАРИЈИ УЗРАСТ

 Тополу је представљао Данијел Јевтић, ученик 4. разреда гимназије „Краљ Петар I

 Карађорђевић“, чији је ментор Николина Илић, професор српског језика. У веома јакој

 конкуренцији из целе Србије, међу великим бројем такмичара, обa такмичара су имала

 запажен наступ.

 - 20. мај – Душан Марковић, ученик 4. разреда гимназије, одржао је предавање матуранатима

 „Културно наслеђе Србије у Европском контексту“, по концепту историчара Дејана Ристић, уз

 његову сагласност.

* 29. мај – Представљање збирки песама песничког пара Биљане Станисављевић и Дејана Станисављевића. Рецензије песничких збирки читао је водитељ програма а стихове су говорили сами аутори.

ЈУН

* 6. јун – Посета ученика ОШ „Живко Томић“ из Доње Шаторње. Ученици су упознати са радом библиотеке, фондом и са коришћењем литературе и каталога. Током посете ученици су погледали један од филмова са прошлогодишњег Фестивала етнолошког филма.
* 7. јун – У сарадњи са Народним музејом организовано је приказивање филмова са њихове Смотре археолошког филма. Приказивање филмова је организовано у преподневним часовима за ученике Средње школе „Краљ Петар I“, а у вечерњем термину пројекције су за публику према претходно утврђеном програму.
* 7. јун – Представљање књиге „Подвизи и страдања грофа од Такова“ аутора Дејана Михаиловића, писца, преводиоца и уредника у издавачкој кући Лагуна. Веома занимљив роман о животу младог краља Милана Обреновића, али и оном времену и начину живота у Србији, као и о односу према супарничкој династији Карађорђевић.
* 11. јун – Ученици III године гимназије са професорком уметности одгледали су археолошки филм „Абу Симбел“ и „Карнак“ - Египат, из Народног музеја, са Смотре археолошког филма.
* 13. јун – Додељене су дипломе полазницима Школице енглеског језика, која се у Библиотеци одржава током школске године. Том приликом одржана је мала приредба за родитеље и заинтересоване, којом приликом су полазници-предшколци приказали шта су научили кроз песмице.
* 14. – Књижевно вече на којем је представљена поезија нашег академика Милосава Тешића. Представљена је најновија Тешићева књига песама „Калопера Пера“ и књига-студија „Стих и памћење-поезија и поетика Милосава Тешића“, професора Александра Јовановића. Своју поезију је говорио сам академик Тешић, а о његовој поезији и најновијој књизи „Калопера Пера“ (која се још дописује), говорио је професор Александар Јовановић, као најбољи познавалац Тешићевог дела. У програму је учествовао и докторант Немања Каровић.

 У сарадњи са Народним музејом из Београда приказани су филмови са њихове СМОТРЕ

 АРХЕОЛОШКОГ ФИЛМА:

* 19. јун – „Манастир Св. Антонија“, Египат

 „Абу Симбел“, Египат

 „ Карнак“, Египат

* 20. јун – „Борђош, 7000 година пре“, Србија
* 21. јун – „Рим ван Рима“, Италија

 „Винча на Бањици“, Србија

 „Праисторија Никшићког краја“, Црна Гора

* 24. јун – „Тајна Римске гробнице“, Србија

 „Ближе Максимијану“, Србија

* 26. јун – „ Пештер у бронзано доба“, Србија

 „Крака Лу Јордан“, Србија

* 28. јун – „Одежда кнеза Лазара“, Србија – филм је приказан на Видовдан, дан погибије Кнеза Лазара у Косовској бици, те је на тај начин обележен овај значајан догађај за српску историју.
* 25. јун – Књижевни портрет Шандора Мараиа, мађарског писца, представио је Бошко Милосављевић, професор српског језика и један од уредника издавачке куће Бернар. Овим предавањем Бошко Милосаљевић је, као и увек, изазвао значајну пажњу публике.
* 27. јун – Удружење лекара-писаца „Видар“ представило се својом поезијом. У програму су учествовали лекари-писци:

 др Бранислав Голднер,

 др Братислав Магдић,

 др Драгана Павловић,

 прим. др Љиљана Копривица

 прим. др Јелисавета Куносић

 др Радмила Шехић,

 др Милорад Михаиловић,

 др Весна Секулић- председница Удружења лекара писаца „Видар“.

 ЈУЛ

ЛЕТО У БИБЛИОТЕЦИ - КЊИЖЕВНО ДЕЛО НА ФИЛМУ

* 8. јул – Пројекција филма Александра Саше Петровића „Сеобе“, I књига по роману Милоша Црњанског.

* 10. јул – „Сеобе“, II књига – филм монтиран од материјала никада завршеног филма Саше Петровића.

 АВГУСТ

**ЦИКЛУС ЕТНОЛОШКОГ ФИЛМА – август 2019.**

У сарадњи са Етнографским музејом из Београда, по шести пут је организовано приказивање филмова са Међународног фествала етнолошког филма, овога пута 2018. Филмови су приказивани два пута недељно током августа месеца.

* 2. август – „Наша планина“, Бразил

 „Наши људи“, Србија

* 7. август – „Архипелаг“, Иран
* 9. август – „Зграби и бежи“, Шпанија, Немачка
* 16. август – „Како живети заједно“, Србија

* 20. август – „Ткање прича“, Шпанија

* 25. август – „Кукморски момци“, Русија

 „Галипољски Срби“, Србија

* 27. август – „Шаман“, Шпанија

 „Деца тундре“, Русија

* 29. август – „ Галипољски Срби“, Србија (реприза због интересовања)

Овом пројекцијом је завршена смотра етнолошког филма за ову годину.

* 14. август – Предавање проф. др Александра Јеркова „Стожери савремене српске поетике: Киш и Павић“.
* 16. август – Поводом 98. годишњице смрти Краља Петра I Карађорђевића приказан је документарни филм „Краљевски топ“, о историјату Карађорђевог топа, од чије је дршке сачињена круна Краљу Петру.
* 21. август – Представљање књиге Александра Дугина и Леонида Савина „Мрежни ратови“. О књизи говорили Леонид Савин и представница издавача „Авала прес“ из Београда. Представљање је организовано у сарадњи са Задужбином „Краљ Петар I Карађорђевић“.
* 28. август – Представљање књиге „Студенички типик Светог Саве“ кога је уредила и превела проф. др Маја Анђелковић, професор средњовековне књижевности на ФИЛУМ-у у Крагујевцу, руководилац филолошких и библиотечких пројеката у Манастиру Студеница. „Студенички типик“ је званично проглашен за монографију од међународног значаја, која представља спој вредног научног доприноса и фототипског издања које има обележја непролазне вредности. Предавање је пропраћено виртуелном туром кроз „Дигиталну Студеницу“. Уз др Мају Анђелковић уредник издања је архимандрит др Тихон Ракићевић. За ово издање они су добили награду за посебно квалитетно издање на Фестивалу хуманистике, културе и уметности (ФЕСК).
* 30. август – Предсатвљање књиге прича „Укрчкани дневник“ Момчила Моце Станића, дугогодишњег продуцента Радио Београда, у издању РТС издаваштва. У представљању су учествовали:

Драган Инђић, уредник РТС издања,

Ненад Ристић, новинар и некадашњи директор РТС-а

др Бранко Златковић, из Института за српски језик и књижевност.

Јована Милованчевић, аутор и водитељ неколико емисија о књижевности на Радио Београду 2

Владимир Јокић, новинар, колумниста, писац,

као и аутор Момчило Моца Станић.

 СЕПТЕМБАР

* 6. септембар – Дани Републике Српске у Србији, манифестација која се већ трећу годину обележава и у Библиотеци у Тополи. Топола је једна од 23 општине у којима се одржавају програми у оквиру манифестације коју организује Канцеларија РС у Београду. Ове године гост Библиотеке у Тополи био је Ранко Рисојевић, књижевник, дугогодишњи директор Народне библиотеке РС и Универзитетске библиотеке у Бања Луци.

 - 18. септембар – Предавање Бошка Милосављевића и премијерно приказивање филма о Василију

 Витаљевичу Шуљгину, „Белом Русу“. Филм ЛХС студија „Трагови сведока“ је биографски

 филм о овом значајном Русу који је оставио трага у култури.

* 20. септембар – Представљање књиге „Сабор јунака“ коју је приредио Петар Жебељан, новинар и публициста. Представљање је организовано као јавни час за ученике гимназије и ученике виших разреда основе школе. У представљању, поред аутора су учествовали: др Бранко Златковић из Института за српски језик, писац предговора, Дејан Ђурић, професор историје и Владимир Јокић, новинар и колумниста.
* 23. септембар – Представљање првог романа „Маслачак“ завичајне песникиње Љиљане Симић. Књига је изашла у издању Библиотеке.

 **ДЕЧЈЕ РАДИОНИЦЕ – ЈЕСЕЊИ ЦИКЛУС – У сусрет Опленачкој берби**

* 23. септембар – ученици ОШ „Милутин Јеленић“ из Горње Трнаве

* 24. септембар – ученици ОШ „Милан Благојевић“ из Наталинаца
* 26. септембар – ученици ОШ „Живко Томић“ из Доње Шаторње
* 30. септембар – ученици ОШ „ Карађорђе“ из Тополе

 - 2. октобар – ученици ОШ „Карађорђе “ из Тополе

* 3. октобар – предшколска група вртића из Тополе
* 3. октобар – Забавиште, предшколска група
* 25. септембар – Представљање књиге „Пустоловине бачког опсенара“ Мирка Демића, књижевника, публицисте, приређивача и директора Народне библиотеке „Вук Караџић“ у Крагујевцу.
* 29. септембар – Представљање романа Вука Драшковића „Александар од Југославије“, пред годишњицу убиства Краља Александра. Пред препуном салом о књизи су говорили Гојко Тешић, књижевник и уредник у Службеном гласнику и аутор Вук Драшковић.

 ОКТОБАР

* 3. октобар – Представљање књиге „Анђели и ратници - стара српска култура“ Петра Пијановића, професора на Учитељском факултету у Београду и сарадника Института за књижевност и уметност у Београду. Поред аутора о књизи и старој српској култури говорио је професор Александар Јовановић, декан и професор Учитељског факултета у Београду.
* 9.октобар – У посети Библиотеци била је Предшколска група вртића из Горње и Доње Трнаве са васпитачима. Саслушали су причу о библиотеци, разгледали дечји фонд, а затим су одгледали једну бајку на платну. Деца су показала велико занимање за књиге и имали су пуно питања.
* 11. октобар- Представљање филма „Марко Поло - трговачки пут свиле од Кине до Европе“ интернационалне уметнице - сликарке Љиљане Павловић Дир, пореклом из Тополе. Филм је добио у Кини Златну медаљу за допринос култури. Приказан је у Венецији у УНЕСКУ, Конгресној библиотеци у Вашингтону и у граду Гијанг у Кини.
* 18. октобар – Представљање Књижевног клуба „Соколово перо“ из Соко Бање, у коме је учествовало 9 песника и прозних писаца. Они су читали своју поезију и делове прича, а о Клубу и његовом раду говорио је Славиша Јевтић, професор књижевности. Поетско вече употпуњено је певањем песама из тог краја.
* 22. октобар – Библиотеку су посетили ученици нижих разреда основне школе из Пласковца, у оквиру програма упознавања са установама културе у нашем граду. Како је у току Сајам књига у Београду, одабрана је Библиотека.
* 22. октобар – Поводом Сајма књига, Библиотеку су посетили ученици 5. разреда ОШ „Карађорђе“ из Тополе са професором српског језика.
* 22. октобар – Представљање књиге песама „Аброви са планину Ртањ“ Слађане Милијевић, председнице Књижевног клуба „Соколово перо“ из Соко Бање. О књизи, као и о специфичном дијалекту којим је написана и којим се говори у том крају, говорио је Славиша Јевтић, професор српског језика.У програму су поред ауторке која је читала песме и делове из књиге прича, учествовале девојке које су певале песме из тог краја Србије.
* 24. октобар – Представљање књиге-спева „Јауци са Паштрика“ аутора Владимира С. Путника, добровољца у рату на Косову 1999. године и учесника у биткама. У представљању је учествовао старији водник Жарко С. Петровић, учесник рата. Делове спева наизменично су читали Николија Срећковић, ученица гимназије и аутор. Програм је организован у Карађорђевој касарни.
* 29. октобар – Представљање књиге песама Мирослава Даниловића, учитеља из Белосаваца, у издању ОШ „Сестре Радовић“ из Белосаваца.
* 30. октобар – Поводом Дана ослобођења Тополе у Другом светском рату, пре 75 година, одржано је предавање „Учешће Црвене армије у ослобађању Тополе“. Предавање су одржали Чеда Стевановић и Игор Петровић из Тополе. Том приликом је приказан документарни филм о борбама за ослобођење Тополе.

 НОВЕМБАР

* 5. новембар – Представљање два романа „Старија“ и „Старији“ Љиљане Шарац.

* 6. новембар – Библиотеку су посетила 2 одељења 5. разреда ОШ „Карађорђе“ из Тополе са професорима српског језика.
* 12. новембар – Представљање књиге „Митови српске историје“ историчара Дејана Ристића.
* 13. новембар – Представљање књиге прича за децу „Приче за одрастање за велике и мале“ двојице аутора Бранислава Крањчевића и Павла Вељковића. Продајом књига помаже се Дијабетолошки савез Србије.

 „BELDOCS EHO – интернационални документарни филмски фестивал“ 2019. године

 Филмови су приказани по следећем програму:

 - 15. новембар – РБГ, САД

 - 25. новембар – Сплав, Шведска, Данска, Немачка, САД

 - 27. новембар – Погранична ограда, Аустрија

 - 29. новембар – На црној листи, Србија

* 3. децембар – Добродошли у Содому
* 19. новембар – Представљање сатиричне књиге нашег познатог и награђиваног сатиричара Бојана Љубеновића „Писма из Србије“.

 НОВОГОДИШЊЕ КРЕАТИВНЕ ДЕЧЈЕ РАДИОНИЦЕ

* 10. децембар – ученици ОШ „Живко Томић“ из Доње Шаторње
* 11. децембар – ученици ОШ „Карађорђе“ из Тополе

* 12. децембар – ученици ОШ „Милутин Јеленић“ из Горње Трнаве
* 16. децембар – ученици ОШ „Милан Благојевић“ из Наталинаца
* 26. децембар – ученици ОШ „Сестре Радовић“ из Белосаваца и ОШ „Милан Благојевић“ из Наталинаца
* 20. децембар – предшколска група
* 13. децембар – Поводом Дана библиотекара своју књигу „Јавне библиотеке у Србији 1901. до 1918. године“, представила је др Бранка Драгосавац, библиотекар, заменица управника Библиотеке Правног факултета у Београду. Др Бранка Драгосавац је добитница награде „Стојан Новаковић“ за објављено дело из области библиотечко-информационе делатности.
* 18. децембар – Представљање књиге песама Елене Костић, ученице 8. разреда ОШ „Сестре Радовић“ из Белосаваца. Књигу је издала школа као награду за запажене резултате на такмичењима. У представљању је учествовао школски хор, уз Еленину пратњу на хармоници, а програм је осмислила учитељица Слађана Павловић, њен ментор.
* Представљање две књиге: романа „Шта ово све уопште значи“ и збирке драмских комада и прича „Децо, добродошли на позорницу“, Еме Зечевић, ученице основне школе из Београда.
* 25. децембар – Представљање антологије савремене српске приче „Приче за родбину и пријатеље“, приређивача Бошка Милосављевића.

 Програми у 2019.години, изражени у бројкама изгледају овако:

|  |  |
| --- | --- |
| Врсте делатности | Број делатности |
| Предавање  | 13 |
| Књижевни сусрет  | 23 |
| Изложбе | 5 |
| Остало  | 67 |
| Укупно | 108 |

1. **ИЗДАВАЧКА ДЕЛАТНОСТ**

У 2019. години Библиотека у Тополи није имала издавачку делатност.

1. **СТАРА И РЕТКА КЊИГА**

У прошлој години нисмо набавили стару и ретку књигу.

1. **ОСТВАРИВАЊЕ МАТИЧНИХ ФУНКЦИЈА**

Матичне функције обавља Библиотека „Вук Караџић“ из Крагујевца.

1. **РЕВИЗИЈА БИБЛИОТЕЧКЕ ГРАЂЕ**

 У 2019. настављена је ревизија библиотечке грађе.

1. **ЗАШТИТА БИЛИОТЕЧКЕ ГРАЂЕ**

 Књиговезачке послове поверавамо штампаријама.

 У прошлој години књиге нису коричене.

1. **УПРАВНИ И НАДЗОРНИ ОДБОР**

 Управни Одбор састајао се више пута током године и одлучивао по питањима из своје надлежности.

 Директор

 Слађана Митровић

\_\_\_\_\_\_\_\_\_\_\_\_\_\_\_\_\_